《人日写怀》
明代·刘克修

薄宦悽悽岁屡迁，可堪时迹漫多邅。天涯浪说人为日，眼底其如夜似年。

塞马由来忘失得，海鸥应许共流连。云山珠水知何处，不断飞来到枕边。

作者简介：刘克修，字少己，号粤愚。番禺人，从化籍。格次子。明神宗万历十年（一五八二）举人。除连江教谕，历仕海州知州。清雍正《从化县新志》、清道光《广东通志》卷二八○有传。